stanford-oval/wikipedia huggingface dataset:
SATU (järjestö)

| Suomen audiovisuaalisen alan tuottajat SATU ry |
| --- | --- |
Perustettu:  1994
Toimiala:  Audiovisuaalista sisältöä tuottavien yritysten valtakunnallinen edunvalvontajärjestö
Kotipaikka:  Helsinki
Toiminnanjohtaja:  Stiina Laakso
Puheenjohtaja:  Antti Väisänen
Aiheesta muualla
[www.satu.fi Sivusto]
Infobox OKVirheellinen NIMI-arvo: 
Suomen audiovisuaalisen alan tuottajat SATU ry oli vuosina 1994-2018 toiminut audiovisuaalista sisältöä tuottavien yritysten edunvalvonta- ja palvelujärjestö. Se edusti noin 110 jäsenyritystä ja sen tarkoituksena on kehittää jäsenistön liiketoimintaa muun muassa vaikuttamalla alan lainsäädäntöön, osallistumalla viestintäpoliittiseen keskusteluun ja lisäämällä alan toimijoiden yhteistyötä.
SATU ry oli alan eurooppalaisten kattojärjestöjen CEPI:n (European Coordination of Independent Producers) ja CFP-E (Commercial Film Producers of Europe) jäsen. Suomessa SATU ry oli yksi kolmesta tekijänoikeusjärjestö Tuotoksen jäsenestä ja yksi Tekijänoikeuden tiedotus- ja valvontakeskus ry:n jäsenistä.
Yhdistys järjesti vuosittaista Media & Message -tapahtumaa, sekä Voitto-mainoskilpailua. SATU ry hallinnoi Televisioakatemia ry:n yhdistystoimintaa ja oli siten järjestämässä Kultainen Venla -kilpailua ja tammikuussa pidettävää gaalaa yhteistyössä tuotantoyhtiön ja lähetyksestä vastaavan kanavan kanssa.
Audiovisuaalisen alan tuottajien edunvalvonta- ja tekijänoikeusyhdistykset Tuotos ry, Elokuvatuottajat ry, SATU ry sekä Audiovisual Finland ry yhdistivät toimintonsa saman katon alle vuonna 2018, sekä perustivat yhteisen APFI ry:n, av-tuotantoyhtiöiden edunvalvonta- ja tekijänoikeusyhdistyksen.
Media & Message

Media & Message oli vuodesta 1994 SATU ry:n järjestemä vuosittainen sähköisen viestinnän ja sisältötuotannon tapahtuma, joka järjestettiin yleensä jossain muualla kuin Helsingissä. Tapahtuman kävijämäärä on viime vuosina ollut 300–400 kävijän välillä ja sen ohjelmaan on kuulunut viestintäministerin avauspuheenvuoro.
Tapahtumassa palkittiin myös vuoden parhaita töitä ja tunnetuin jaetuista palkinnoista lienee Formaatti-Finlandia.
Voitto – suomalainen mainoselokuvakilpailu

Voitto – suomalainen mainoselokuvakilpailu oli SATU ry:n ja yhdessä Mainostajien liiton ja MARK Suomen Markkinointiliiton kanssa järjestämä kilpailu, jonka tarkoituksena oli kilpailun sivujen mukaan "parantaa suomalaisen mainoselokuvan tasoa, kohottaa tekijöiden ammattitaitoa sekä lisätä suomalaisen mainoselokuvan arvostusta". Kilpailua on järjestetty vuodesta 1981 ja sen nimi oli ennen vuotta 1995 Suomen Mainoselokuvakilpailu.
Grand prix voittajia:
| 0 | 1 | 2 |
| --- | --- | --- |
| Vuosi | Nimi | Mainostaja |
| 2017 | C More Etsivät -sarja | C More |
| 2016 | Aku Ankka – Ankan ja pojan tarina | Sanoma Media Finland |

| 2015 | Ei tartte huutaa (Isot käsipainot) | Huuto.net |
|  2014  |  Radio Aalto ”Täällä Puhuu Musiikki”  |  Nelonen Media  |
|  2013  |  McDonald’s – ”Toimintasankarit”  |  McDonald’s Suomi    |
|  2012  |  ”Leijonametsästäjät”  |  Canal+/MTV MEDIA    |
|  2011  |  Veikkaus-sarja ”Pariskunta” ja ”Kimppalotto”  |  Veikkaus Oy    |
|  2010  |  Onnittelusoittaja-sarja: ”15030”, ”Murre”  |  Veikkaus Oy    |
|  2009  |  ”Siirtolainen”  |  Fonecta Oy/16400    |
|  2008  |  Seppälä by Hanna Sarén –sarja: ”Tryffeli”, ”Eiffel”, ”Timantti”  |  Seppälä    |
|  2007  |  Kovaa kuin elämä  |  Fazer Leipomot    |
|  2006  |  Olipa kerran  |  Igglo Oy    |
|  2005  |  ”Mäkihyppääjä”  |  Veikkaus Oy    |
|  2004  |  ”Hyllytetty”  |  Rakkautta & Anarkiaa Filmifestivaalit    |
|  2003  |  "Näin herrasmies lyö vetoa"  |  Veikkaus Oy    |
|  2002  |  "R.A.L.L.F"  |  Suunto    |
|  2001  |  "Häiriökäyttäytymistä"  |  Mannerheimin Lastensuojeluliitto    |
|  2000  |  "Mörökölli"  |  Viking Coffee Oy    |
|  1999  |  "Boxing"  |  Telia Finland Oy    |
|  1998  |  "Teukka" ja "Hjördis"  |  Olvi Oyj    |
|  1997  |  "Pappi"  |  Arla Finland Oy    |
|  1996  |  "Syntymäpäivä"  |  Suomen Posti    |
|  1995  |  Arla-jogurtti "Metsä"  |  Oy Arla Finland Ab    |
Aiheesta muualla

SATU ry:n kotisivut
Media & Message -tapahtuman kotisivut
Voitto - mainoselokuvakilpailun kotisivut (Arkistoitu – Internet Archive)
Yhdistyneiden kansakuntien lippu

Yhdistyneiden kansakuntien lippu
Yhdistyneiden kansakuntien lippu on YK:n vuoden 1947 yleiskokouksen hyväksymä lippu. Siinä on sinisessä kentässä maailmankartta kuvattuna oikea­keski­pituisessa taso­projektiossa Pohjoisnapa keski­pisteenä, ja kartta­kuvaa reunustavat oliivipuun oksat.  Symbolit kertovat järjestön päätehtävästä, maailmanrauhan edistämisestä. Lipun vaaleansinistä pohjaväriä kutsutaan myös "YK:n siniseksi", ja tämä väri onkin muotoutunut valkoisen värin ohella rauhan väriksi.
Monet kehitysmaat ja järjestöt ovat ottaneet mallia Yhdistyneiden kansakuntien lipusta. YK:n alaisuudessa toimivien järjestöjen, mm. Unescon, Unicefin, WHO:n ja IAEA:n liput on johdettu suoraan YK:n lipusta. Valtiolipuista mm. Somalian tähtilippu, jossa on valkoinen tähti vaaleansinisellä pohjalla, on saanut vaikutteita YK:n lipusta.
Aiheesta muualla

Kuvia tai muita tiedostoja aiheesta Yhdistyneiden kansakuntien lippu Wikimedia Commonsissa
S&M (kappale)

| ”S&M” Rihanna |
| --- | --- | --- |

Singlen tiedot
 Albumilta: Loud
 Julkaistu: 21. tammikuuta 2011
 Formaatti: CD, digitaalinen lataus
 Tekijä(t): Mikkel S. Eriksen, Tor Erik Hermansen, Sandy Wilhelm, Ester Dean
 Tuottaja(t): StarGate, Sandy Vee, Kuk Harrell, Veronika Bozeman
 Tyylilaji: eurodance, hi-NRG
 Levy-yhtiö: Def Jam, SRP
Rihannan muut singlet
| ”Raining Men” 2010 | ”S&M” 2011 | ”Man Down” 2011 |
S&M on barbadoslaisen laulajan Rihannan kappale hänen viidenneltä studioalbumiltaan Loud (2010). Kappale julkaistiin 21. tammikuuta 2011 albumin neljäntenä singlenä. Yhdysvaltalainen lauluntekijä Ester Dean kirjoitti sen yhteistyössä tuottajien StarGaten ja Sandy Veen kanssa. Kappale on nopeatempoinen hi-NRG– ja Eurodance–kappale, joka samplaa Depeche Moden vuoden 1984 kappaletta ”Master Servant”. Sen sanat käsittelevät yhdyntää, sadomasokismia, bondagea ja fetissejä.
Kriitikoiden reaktio kappaleeseen oli sekalainen: jotkut ylistivät sen soundia ja sävellystä, kun taas toiset kritisoivat sen avoimen seksuaalisia sanoja. Kappaleen noustua Yhdysvalloissa Billboard Hot 100 -listan kakkoseksi siitä julkaistiin remix, jossa on mukana Britney Spears. Kun molempien versioiden myynnit yhdistetään, siitä tuli Rihannan kymmenes ja Spearsin viides Billboard-listan ykkönen. RIAA on antanut sille kolminkertaisen platinalevyn. ”S&M” pääsi listakärkeen Australiassa, Kanadassa ja Puolassa, sekä viiden kärkeen Ranskassa, Saksassa, Espanjassa ja Isossa-Britanniassa.
Markkinoidakseen singleä Rihanna esitti lyhennetyn version kappaleesta vuoden 2011 Brit Awards -gaalassa ja yhdessä Spearsin kanssa remix-version saman vuoden Billboard Music Awards -gaalassa. Melina Matsoukas ohjasin kappaleen musiikkivideon, joka oli osittain Rihannan vastaus kritiikkiin. Videossa on softcore sadomasokistisia akteja ja fetissejä. Video kiellettiin useissa maissa ja näytettiin vain yöaikaan toisissa. Kriitikot kehuivat Rihannan sensuaalisuutta ja voimakkaita värejä. Valokuvaaja David LaChapelle nosti oikeussyytteen, jonka mukaan videossa käytetään ideoita hänen valokuvistaan. Rihanna ja LaChapelle sopivat tapauksen summasta, jota ei ole kerrottu julkisuuteen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:S&M (song) – 25.8.2015
Yhden illan juttu

| Yhden illan juttu |
| --- | --- |

Kestoaika:  60 minuuttia
Pääosissa:  Maaret Kallio
Alkuperämaa:   Suomi
Verkko:  Liv
Esitetty:  24. elokuuta 2016 –
Tuotantokausia:  1
Jaksoja:  8
Tuotanto
Tuottaja(t):  Sonja Lyytinen
Vastaava(t) tuottaja(t):  Lilli Blomberg Roope Lehtinen Tea Panula / Nelonen Media
Ohjaaja(t):  Anssi Kömi
Leikkaaja(t):  Liisa Vartiainen Vesa Pesonen
Kuvaaja(t):  Miikkael Pakarinen
Tuotantoyhtiö(t):  Moskito Television
Aiheesta muualla
IMDb 
Elonet
Yhden illan juttu on 24. elokuuta 2016 Liv-kanavalla alkanut keskusteluohjelma. Ohjelmassa psykoterapeutti Maaret Kallio tapaa jokaisessa jaksossa yhden tunnetun suomalaisen miehen, jossa he kertovat heidän elämänsä merkittävistä hetkistä ja tulevaisuuden haaveista.
Jaksot

| Jakso | Vieras | Ensiesitys |
| --- | --- | --- |
| 1. | Makwan Amirkhani | 24. elokuuta 2016 |
| 2. | Jussi69 | 31. elokuuta 2016 |
| 3. | Pekka Haavisto | 7. syyskuuta 2016 |
| 4. | Antti Reini | 14. syyskuuta 2016 |
| 5. | Toni Wirtanen | 21. syyskuuta 2016 |
| 6. | Mikko Kuustonen | 28. syyskuuta 2016 |
| 7. | Mert Otsamo | 5. lokakuuta 2016 |
| 8. | Waltteri Torikka | 12. lokakuuta 2016 |
Yhdistyneiden kansakuntien huoltohallintoneuvosto
Aiheesta muualla

Huoltohallintoneuvoston kotisivu
Maailma vuonna 1945, YK:n huoltoalueet ovat väriltään vihreitä
Maailma vuonna 2010, jossa ei ole huoltohallintoalueita
Yksikkösaalis

Yksikkösaalis on kalastusbiologiassa ja kalataloustieteessä käytetty kalojen runsauden indeksi, joka voidaan johtaa saaliin, pyyntiponnistuksen, pyydystettävyyden ja yksilömäärän välistä suhdetta kuvaavasta yhtälöstä:
Ct=qEtNt,
missä Ct on saalis, q pyydystettävyys, Et pyyntiponnistus ajanhetkellä t eli esimerkiksi pyyntiin käytetty aika vuorokausina, viikkoina tai tunteina ja Nt yksilömäärä ajanhetkellä t.
Kun yhtälön vasen puoli jaetaan pyyntiponnistuksella (Et), saadaan siitä seuraavanlainen:
Ct/Et=qNt
Jos pyydystettävyys (q) on vakio, nähdään että yksikkösaaliin (Ct/Et) ja yksilömäärän (Nt) välillä vallitsee seuraavanlainen riippuvuus:
Ct/Et∝Nt
Yksikkösaalis ajanhetkellä t on siis suoraan verrannollinen yksilömäärään ajanhetkellä t.
Saint-Lô

| Saint-Lô |
| --- | --- |

 vaakuna
 Saint-Lô
 Koordinaatit: 49°06′55″N, 1°05′25″W 
Valtio:   Ranska
Alue:  Ala-Normandia
Departementti:  Manche
Arrondissementti:  Saint-Lô
Hallinto:  
 – Pormestari:  François Digard
Pinta-ala:  
 – Kokonaispinta-ala:  23,19 km²
Korkeus:  7–134 m
Väkiluku (1999):  20 090
 – Väestötiheys:  866,3 as./km²
Aikavyöhyke:  UTC+1
 – Kesäaika:  UTC+2
INSEE-koodi:  50502
 
 www.saint-lo.fr 
Infobox OKVirheellinen NIMI-arvo: 
Saint-Lô (myös Saint-Laud) on kunta ja kaupunki Ranskassa. Se sijaitsee Manchen departementissa ja Ala-Normandian alueella.
Vaikka Saint-Lô on departementtinsa vain toiseksi suurin kaupunki Cherbourgin jälkeen, se on kuitenkin alueen hallintokaupunki ja prefektuuri sijaitsee siellä.
Kaupungin asukkaita, joita vuonna 1999 oli 20 090, kutsutaan useilla eri nimityksillä: saint-lois(es), laudois(es), laudien(ne)s tai laudinien(ne)s.
Kaupunkia on sanottu toisen maailmansodan marttyyrikaupungiksi. Tämän nimityksen takana ovat kaupungin piispa Bernar Jacqueline sekä alueen täydellinen raunioituminen lähinnä liittoutuneiden pommituksissa kesällä 1944.
Vaakunan heraldiikka

Kaupungin vaakunan punaisessa kentässä oleva valkoinen yksisarvinen symboloi kaupungin suojelijan Neitsyt Marian puhtautta ja viattomuutta. Sinisellä pohjalla olevat kolme kultaista Ranskan liljaa ovat peräisin keskiajalta, jolloin Ranskan kuningas Ludvig XI salli niiden käytön kiitokseksi Saint-Lôn kaupunkilaisten uskollisuudesta Ranskan kruunulle.
Maantiede

Saint-Lô sijaitsee Manchen departementin keskustassa, keskellä Saint-Loisin lehtometsikköaluetta. Kaupunki itse sijaitsee kallioisella kumpareella, joka kuuluu Amoricaonin ylänköseutuun, jota puolestaan hallitsee Virejoki, johon yhdistyvät kaksi maanalaista jokea Torteron ja Collée.
Kaupungin keskustaa kutsuttiin aiemmin nimellä Briovère (Viren ylittävä silta), kuten sen keltinkielinen nimi kuului. Kaupunki syntyi aiemmin mainitun kolmen joen yhtymäkohtaan, ja sen historiallinen ydin muodostui vähitellen helposti puolustettavaksi alueeksi.
Vuonna 1964 kaupunkiin liitettiin kaksi naapurikylää Sainte-Croix-de-Saint-Lô ja Saint-Thomas-de-Saint-Lô.
Maantiede > Ilmasto

Saint-Lôn kaupunki saa nauttia merellisestä ilmastosta, joka on yleensä talvisin leppeän miellyttävä sekä kesäisin leudon kostea.
Vuotuinen sademäärä alueella on keskimäärin 800–900 millimetriä. Sateita on lähes vuoden ympäri, mutta eniten kuitenkin syksyisin ja talvisin, koska ilmastohäiriöt tulevat erityisesti Atlantin valtamereltä. Harvoin sateet kuitenkaan ovat rajuja, vaan yleensä ne esiintyvät tihkusateina. Vuotuinen keskilämpötila alueella on 10 °C:
talvisin lämpötila vaihtelee 1–7 °C:n välillä. Talven aikana on 30–40 päivänä pientä pakkasta,
kesäisin lämpötila on yleensä 20 °C:n tienoilla.
Maantiede > Liikenne

Saint-Lô sijaitsee keskellä Ala-Normandian hallintoaluetta, ja siten sen voisi arvella olevan alueen liikenteellinen solmukohta. Tiestön tasolla kaupunki on kuitenkin pitkään ollut eristyksissä valtakunnallisesta liikenteestä. Caenin ja Cherbourgin välisen valtatie N13:n sekä Caenin ja Rennesin välisen moottoritie A84:n väliin jääneenä kaupunkina Saint-Lô on jäänyt sivuun suurista liikennevirroista. Jotta lopullisesti vuonna 2003 avattu moottoritie A84 voisi palvella myös Cherbourgin tärkeätä satamakaupunkia, aluehallinto rakentaa parhaillaanmilloin? uutta 2+2-kaistaista tietä R147 Guibervillestä satamakaupunkiin.
Saint-Lôn kaupungista on kuitenkin ollut rautatieyhteys Caenin ja Rennesin kaupunkeihin. Koekäytössä parin vuoden ajan on Saint-Lô—Pariisi / Saint-Lazare suora junayhteys kerran vuorokaudessa.
Kaupungin sisäisestä liikenteestä vastaa Transports urbains Saint-Lô Agneaux (TUSA) -yritys, joka on perustettu 1980. Yrityksellä on 15 bussia, ja sen linjojen yhteispituus on 38 kilometriä. Vuonna 2003 yrityksen matkapalveluja käytti yli 740 000 matkustajaa.
Historia

Saint-Lô oli pitkään Normandian taloudellinen keskus. Pitkät ajat se oli naapureidensa himoitsema; tästä on mainittava varsinkin englantilaiset, jotka toistuvasti hyökkäsivät alueelle. Kaupunki menetti kuitenkin asemansa 1700-luvulla, koska se ei asukkaineen osannut hyödyntää ensimmäistä teollista rakennemuutosta, jonka vaikutukset olivat merkittäviä lähinnä maatalouden varassa eläneelle alueen asukkaiden enemmistölle. Ranskassa viime aikoina noudatettu hajakeskityspolitiikka on palauttanut kaupungille sen aiemman arvostetun aseman.
Historia > Briovère

Alueella oli järjestäytynyttä asustusta jo kelttiläis-roomalaisella ajalla. Silloisen yhteisön nimi oli keltiksi ”Briovera" (ranskaksi ”Briovère”) eli silta yli Virejoen. Kyläyhteisöä asuttivat keltit, ja roomalaiset joukot valloittivat sen Quintus Titurius Sabinuksen johdolla vuonna 56, kun heimopäällikkö Viridovix oli kärsinyt tappion Mont Castren taistelussa. Näin roomalaiset sijoittuivat Canisyn, Marignyn ja Tessy-sur-Vireen alueille.
Sittemmin saksit tunkeutuivat 200-luvulla alueelle useita kertoja. Frankit loivat alueelle ainoastaan hallinnollisen organisaation, ja niin alueella oli oikeus jopa oman rahan lyömiseen. Alue kristillistyi melko myöhään, sillä ennen vuotta 511 on löydetty asiakirjajäänteitä vain neljän Coutancesin piispan olemassaolosta. Kun piispa Laud de Coutances 500-luvun alkupuolella oli kuollut ja hänet julistettu pyhimykseksi, Briovèren asukkaat alkoivat häneen kohdistuneen kunnioituksen, ja kun pyhiinvaellukset alueelle lisääntyivät, kaupunki otti nimekseen Saint-Laud.
Historia > Keskiaika

Herttua Salomonin johtamat bretonit aloittivat Contentinin länteen viettävän rannikkoalueen valloittamisen vuonna 836. Heidän jatkuvasti edetessään Kaarle II Kalju luovutti Solomonillie 267 Contentinin alueen, jossa hänellä ei ollut suurestikaan vaikutusvaltaa.
Vuonna 889 viikingit nousivat pitkin Virejokea ja piirittivät Saint-Lôn kaupunkia. Kaarle Suuri oli vuosisata aiemmin rakentanut kaupungille vankat puolustusmuurit, joten kaupunki ei antautunut viikingeille. Piirittäjät katkaisivat kaupungin vedensaannin, ja sen seurauksena kaupungin täytyi lopulta antautua. Viikingit tappoivat kaupungin asukkaat, heidän joukossaan myös Coutancen piispan, ja hajottivat rakennukset maan tasalle. Tämän jälkeen piispanistuin siirrettiin Roueniin. Vasta vuonna 1025 piispa Herbert päätti rakentaa uudelleen Saint-Lôn kaupunginmuurit ja siirtää piispanistuimen takaisin kaupunkiin.
Tämän jälkeen Geoffray de Montbrayn hallin alaisuudessa kaupunki koki taloudellisen nousukauden, joka liittyi Normannien Sisilian retkien välietappina olemiseen. De Montbrayn läheinen sukulainen Robert Guischarh lastasi Apuliasta ja Calabriasta merkittävän ryöstösaaliin, ja tämän saaliin ansiosta hän saattoi rakentaa uudelleen vuonna 1056 Saint-Lôn kaupungin katedraalin. Kaupunki tuli tunnetuksi kultasepäntyöstä, ja Vilhelm Valloittajan puoliso, Flanderin Mathilde, teetti kaupungin käsityöläisillä kaksi suurta kynttilänjalkaa Damesin luostaria varten. Alueen väestö osallistui Vilhelm Valloittajan tekemään Englannin valloitukseen.
Aiheesta muualla

Kuvia tai muita tiedostoja aiheesta Saint-Lô Wikimedia Commonsissa
Saint-Lôn kaupungin pääportti.
Beaux-Regards torni hallitsee Virejoen laaksoa.
Westminster-järjestelmä

Westminster-järjestelmä on järjestelmä, jossa maan parlamentaarisen hallituksen päämies ja valtionpäämies ovat eri henkilöitä ja hallituksen päämies on ylimmän poliittisen vallan käyttäjä ja valtionpäämies pikemminkin edustuksellinen henkilö. Hallituksen päämiehen nimitys on yleensä pääministeri ja valtionpäämiehen presidentti, kuningas tai kuningatar. Järjestelmä on ominainen etenkin Euroopalle.
R’Bonney Gabriel

| R'Bonney Gabriel |
| --- | --- |

Henkilötiedot
Koko nimi:  R'Bonney Nola Gabriel
Syntynyt: 20. maaliskuuta 1994 (ikä 30) Houston, Texas, Yhdysvallat
Ammatti:  malli
Malli
Pituus:  170 cm
Hiusten väri:  ruskea
Silmien väri:  pähkinänruskea
R'Bonney Nola Gabriel (s. 20. maaliskuuta 1994 Houston, Texas) on yhdysvaltalainen malli ja kauneuskuningatar, joka voitti Miss Universum 2022 -kilpailun 14. tammikuuta 2023 New Orleansissa, Louisianassa.
Hän voitti aiemmin Miss Texas USA 2022 ja Miss USA 2022 -kilpailut.
Aiheesta muualla

R’Bonney Gabriel Instagramissa
Yksikään todellinen skotti

Yksikään todellinen skotti on argumentaatiovirhe, joka on sukua käänteiselle kehäpäätelmälle sekä virheelliselle premissille. Tässä argumentaatiossa käsitteen alaan kuuluvaa joukkoa rajataan mielivaltaisesti todellinen-määritteellä (tms.). Toisin sanoen luodaan ad hoc ”todellisen X:n” normi. Nykyisessä muodossaan sen kehitti englantilainen filosofi Antony Flew. Esimerkki:
– Yksikään skotti ei laita sokeria aamupuuroonsa.

– Ai ei vai? Minun edinburghilainen enoni Angus laittaa.

– Sinun Angus-enosi ei sitten ole todellinen skotti.
Tätä muotoa oleva argumentaatio ei kuitenkaan ole välttämättä virheellistä. Esimerkiksi:
– Yksikään pasifisti ei puukota ihmisiä.

– Minä tunnen yhden, joka puukotti pari tyyppiä hengiltä.

– Ystäväsi ei ollutkaan todellinen pasifisti.
Tällaisessa tapauksessa No True Scotsmanin analogia ei ole ehyt. Pasifismin määritelmään sisältyy väkivallan vastustaminen ja sen käytöstä pidättäytyminen. Ihmisten puukottaminen ja pasifismi ovat keskenään loogisesti ristiriidassa. Looginen johtopäätös siis on, ettei puukottaja todellisuudessa ollut pasifisti (vaikka saattoi väittää olevansa).
Yhdistyneiden kansakuntien kehitysohjelma
Aiheesta muualla

Kuvia tai muita tiedostoja aiheesta Yhdistyneiden kansakuntien kehitysohjelma Wikimedia Commonsissa
Yhdistyneiden kansakuntien kehitysohjelman suomenkieliset kotisivut
Yhdistyneiden kansakuntien kehitysohjelman viralliset kotisivut
Inhimillisen kehityksen raportin toimiston viralliset kotisivut
SAVE-hanke

SAVE – Saaristomeren vedenlaadun parantaminen peltojen kipsikäsittelyllä -hanke selvittää kipsikäsittelyn soveltuvuutta uudeksi maatalouden vesiensuojelumenetelmäksi parantamaan Saaristomeren ja koko Itämeren tilaa. SAVE kerää käytännön kokemuksia kipsin logistiikasta ja käytöstä sekä tarkentaa aiempaa käsitystä kipsin vesistövaikutuksista. Hankkeessa toteutettiin mittava kipsinlevityspilotti syksyllä 2016. Pilotti toteutettiin Varsinais-Suomessa Liedossa ja Paimiossa, Savijoen valuma-alueen keskiosassa yhteistyössä alueen viljelijöiden kanssa. Yhteensä kipsiä levitettiin 1550 peltohehtaarille. Pilotin ohella hanke seuraa kipsikäsittelyn vaikutuksia Savijoen vedenlaatuun, vesieliöstöön ja pohjavesiin sekä peltomaan ja viljakasvuston ravinnetilaan. Tulosten pohjalta hanke laatii suunnitelman kipsikäsittelyn laajamittaiselle käytölle Etelä-Suomeen sekä ehdotuksen kipsin sisällyttämiseksi maatalouden tukijärjestelmään.
Peltojen kipsikäsittelyllä tarkoitetaan menetelmää, jossa pellolle levitetään kipsiä (CaSO4). Kipsi nostaa maan ionivahvuutta ja parantaa mururakennetta. Tämä vähentää eroosiota sekä liukoisen ja maa-ainekseen sitoutuneen fosforin kulkeutumista vesistöihin, mikä vähentää rehevöitymistä ja sameutta. Kipsikäsittelyn myötä fosforikuormitus pellolta voi jopa puolittua ja vaikutus kestää usean vuoden ajan.
Pilottipaikkana Savijoki

Savijoki on otollinen pilottipaikka kipsihankkeelle, koska sen valuma-alueella ei ole lainkaan järviä. Kipsikäsittelyä ei voida toteuttaa järvien läheisyydessä, koska ne voivat kärsiä kipsin sulfaatista. Sulfaatti voi esimerkiksi lisätä fosforin saatavuutta makeissa vesissä. Tämä pienentää kipsin aikaansaamasta fosforipäästöjen vähennyksestä saatavaa hyötyä. Savijoki soveltuu pilottipaikaksi myös siksi, että sen valuma-alueella on paljon savimailla sijaitsevia peltoja.
Vedenlaadun seuranta

Hankkeessa vedenlaatua seurataan jatkuvatoimisen mittauksen lisäksi ajoittaisilla näytteenotoilla. Seurantapaikoista kaksi sijaitsee pilottialueella ja yksi vertailualueella, jolle ei levitetä kipsiä. Alla on kuvattu erilaisia attribuutteja, joilla vedenlaatua mitataan.
Veden sameus kuvaa, paljonko maa-ainesta veteen on suspendoitunut. Valumavesi on sitä sameampaa, mitä voimakkaampaa eroosio on. Samalla sameus kertoo maa-aineksen fosforipitoisuudesta. Arvioiden mukaan kipsi vähentää eroosiota. Siten pilottialueiden vesi on oletettavasti vertailualueen vettä kirkkaampaa.
Humuksen fluoresenssi kuvaa veteen liuenneen eloperäisen aineen pitoisuutta. Kipsilevityksen odotetaan vähentävän fluoresenssia.
Johtokyky kuvaa veden sähkönjohtavuutta, jolla puolestaan voidaan arvioida veteen huuhtoutuneen kipsin määrää. Kipsin levityksen jälkeen valumavesien johtokyky nimittäin kasvaa merkittävästi kipsin sisältämän kalsiumin ja sulfaatin takia. Hiljalleen johtokyky vähenee. Lopulta se laskee pysyvästi kipsin levitystä edeltäneelle tasolle kipsin huuhtouduttua kokonaan maasta pois.
Rahoittajat, yhteistyökumppanit ja partnerit

SAVE on Helsingin yliopiston ja Suomen ympäristökeskuksen yhteinen hanke. SAVE saa rahoitusta ympäristöministeriöltä vuosina 2016–2018 ja se on osa pääministeri Juha Sipilän hallitusohjelman ravinteiden kierrätystä ja vesistöjen suojelua edistävää kärkihanketta. Helsingin yliopisto on partnerina NutriTrade – Piloting a Nutrient Trading Scheme in the Central Baltic -hankkeessa, jonka kautta kipsipilotti saa rahoitusta myös EU Interreg Central Baltic –ohjelmasta vuosina 2015–2018. Lannoitevalmistaja Yara Suomi lahjoittaa puolet levitettävästä kipsistä.
Aiheesta muualla

http://blogs.helsinki.fi/save-kipsihanke/
S!sters

| S!sters |
| --- | --- |

Tiedot
Toiminnassa:  2019–
Tyylilaji:  pop
Kotipaikka:  Hannover, Saksa
Laulukieli:  englanti
Jäsenet:  Laurita Spinelli, laulu   Carlotta Truman, laulu  
Infobox OKNimi-testi OK: 
S!sters on vuonna 2019 perustettu saksalainen duo, jonka muodostavat laulajat Laurita Spinelli ja Carlotta Truman. Yhtye edusti Saksaa kappaleella "Sister" vuoden 2019 Eurovision laulukilpailussa Tel Avivissa.
S!sters pääsi edustamaan Saksaa voitettuaan maan vuoden 2019 euroviisukarsinnan Unser Lied für Israel -kilpailun.
Jäsenet

Laurita Spinelli – laulaja
Carlotta Truman – laulaja
Yhden lauseen mies

| Yhden lauseen mies Jani Wickholm |
| --- | --- | --- |

Studioalbumin tiedot
 Julkaistu: 17. tammikuuta 2007
 Kesto: 45.13
 Levy-yhtiö: Sony BMG
Listasijoitukset
  10.
Jani Wickholmin muut julkaisut
| Alumiinitähdet 2004 | Yhden lauseen mies 2007 | Ranta-ahon valot 2008 |
Yhden lauseen mies on Jani Wickholmin kolmas studioalbumi. Se julkaistiin 17. tammikuuta 2007.
Kappaleet

Hopeasydän – 4.04
Jukeboksin runoilija – 3.28
Kuu – 3.43
Tie – 3.57
Meille ei koskaan vois käydä niin – 4.16
Kun menet kuitenkin – 3.53
Unelmat – 3.09
Yhden lauseen mies – 3.33
Kevyet kengät – 3.16
Samalla maalla – 3.11
Koukussa – 5.03
Talvi hyytyy, aika jää – 3.34